Антон Неманцэвіч нарадзіўся 8 лютага 1893 года ў Санкт-Пецярбургу ў сям’і выхадцаў з Сакольскага павета Гродзенскай губерні. У сталіцы імперыі скончыў прыватную каталіцкую гімназію Св. Кацярыны і духоўную семінарыю. У 1915 годзе быў высвячаны ў ксяндза і паступіў у Мітрапалітальную каталіцкую духоўную акадэмію. Падчас вучобы ў акадэміі стаў сябрам беларускага кола студэнтаў.